# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum: 20. 12. 2018

## Z A P I S N I K

2. redne seje Občinskega sveta Občine Prevalje, ki je bila dne 20. decembra 2018, ob 17.00 uri, v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16 in 48/16) sklical župan dr. Matija TASIČ z naslednjim predlaganim dnevnim redom:

1. Ugotovitev sklepčnosti.
2. Pregled dnevnega reda 2. redne seje.
3. Pregled in potrditev zapisnika 1. redne seje.
4. Predlog Proračuna Občine Prevalje za leto 2019 – v skladu s 93. členom Poslovnika Občinskega sveta Občine Prevalje.
5. Predlogi Komisije za mandatna vprašanja, volitve in imenovanja.

a) Imenovanje članov Nadzornega odbora.

b) Imenovanje članov stalnih delovnih teles občinskega sveta.

1. Pobude in vprašanja.
2. Razno

a) Vključitev solidarnega poroka v odločbe ter pogodbe za dodelitev neprofitnih stanovanj v najem.

Seje so se udeležili člani občinskega sveta:

1. Bernard PAČNIK,
2. Andrej STERMEC,
3. Rafael ŠKUFCA,
4. mag. Martina RIBIČ,
5. Marija ŠUŠEL,
6. Ivan BACKOVIĆ,
7. Štefan PERŠAK,
8. David KAVTIČNIK,
9. Boštjan GORENŠEK,
10. Stašo LODRANT,
11. Matej PEČNIK,
12. Tatjana LADINEK,
13. Aleksandra Saša HORVAT,
14. Bogdan PUPAVAC,
15. Aleksander RISTIČ,
16. Maks PUČELJ,
17. Zdravko FAJMUT.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Veronika ŠART, občinska uprava,
4. Franc BREZNIK, občinska uprava,
5. Venceslav KEREC, predsednik KS Holmec.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Na seji je bilo prisotnih 17 občinskih svetnikov.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 2. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 2. REDNE SEJE**

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

1. **Ugotovitev sklepčnosti.**
2. **Pregled dnevnega reda 2. redne seje.**
3. **Pregled in potrditev zapisnika 1. redne seje.**
4. **Predlog Proračuna Občine Prevalje za leto 2019 – v skladu s 93. členom Poslovnika Občinskega sveta Občine Prevalje.**
5. **Predlogi Komisije za mandatna vprašanja, volitve in imenovanja.**

**a) Imenovanje članov Nadzornega odbora.**

**b) Imenovanje članov stalnih delovnih teles občinskega sveta.**

1. **Pobude in vprašanja.**
2. **Razno**

**a) Vključitev solidarnega poroka v odločbe ter pogodbe za dodelitev neprofitnih stanovanj v najem.**

***K tč. 3***

**Pregled in potrditev zapisnika 1. redne seje**

Župan poda točko v razpravo.

Pripomb na zapisnik ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP 2/1:**

**Občinski svet Občine Prevalje sprejme Zapisnik 1. redne seje Občinskega sveta Občine Prevalje.**

***K tč. 4***

**Predlog Proračuna Občine Prevalje za leto 2019 – v skladu s 93. členom Poslovnika Občinskega sveta Občine Prevalje.**

Uvodno obrazložitev poda Veronika Šart, ki pove, da je Občina Prevalje pristopila k pripravi proračuna za leto 2019, izdala je navodila in obvestila za pripravo proračuna Občine Prevalje za leto 2019 in jih posredovala posrednim in neposrednim uporabnikom proračuna. Na podlagi prejetih finančnih planov so strokovne službe pripravile predlog proračuna. Ob pripravi predloga Proračuna za leto 2019 je bila upoštevana vsa veljavna zakonodaja. S strani Ministrstva za finance so prejeli predhodne podatke za izračun primerne porabe, dohodnine in finančne izravnave za leto 2019. Upoštevana je bila višina povprečnine v znesku 573,55 € na prebivalca. Gradivo za prvo obravnavo je bilo posredovano v zakonitem roku. Posredovan je bil splošni in posebni del proračuna, Načrt razvojnih programov 2019-2022, Obrazložitev proračuna, Načrt prodaje in nakupov premoženja, Kadrovski načrt in podrobne priloge sofinanciranja projektov. Skupni prihodki predloga proračuna znašajo 10.749.790 €, ki so sestavljeni iz tekočih prihodkov, davčnih in nedavčnih prihodkov, kapitalskih prihodkov, prejetih donacij, transfernih prihodkov ter prejetih sredstev iz EU in iz drugih držav.

Skupaj odhodki znašajo 12.017.691 € in so sestavljeni iz tekočih odhodkov, tekočih transferov, investicijskih odhodkov in investicijskih transferov. Razlika med prihodki in odhodki je primanjkljaj v višini 1.267.900 €, ki se pokrije z zadolževanjem v višini 1.007.947 €, za projekt čistilna naprava in projekt Ureditev cestnih povezav na območju Jamnice in odplačili dolga in preostanka sredstev iz leta 2018. S tem je proračun usklajen.

Župan dodatno pojasni še terminski plan in plan investicij. Kar zadeva terminski plani pove, da se v skladu s 93. členom Poslovnika Občinskega sveta Občine Prevalje o predlogu proračuna opravi javna obravnava, ki traja 30 dni. V tem času je predlog dostopen na spletni strani občine, kot tudi vsak dan v poslovnem času občine. Občani imajo možnosti vlagati pripombe in predloge na predlog proračuna do 11. januarja .2019 pisno ali preko elektronske pošte, kakor tudi v knjigo pripomb in predlogov k proračunu, ki se nahaja na sedežu občine. V času javne obravnave predlog proračuna obravnavajo delovna telesa občinskega sveta, sveti ožjih delov občine ter zainteresirana javnost. Seje odborov in komisij bodo potekale od 7. do 11. januarja 2019, dopolnitev predloga proračuna od 14. do 23. januarja 2019. 24. januarja 2019 bo posredovano gradivo za občinski svet. Vlaganje amandmajev bo potekalo od 25. do 28. januarja 2019. Naslednja redna seja občinskega sveta pa je predvidena 31. januarja 2019.

Kar zadeva plan investicij, pa je največja investicija v sodelovanju z Ministrstvom za okolje in prostor izgradnja čistilne naprave in kolektorskega sistema. Pove, da se v prihodnjih dneh pričakuje sprejetje odločbe. S prvimi gradbenimi deli za kolektorski in kanalizacijski sistem se bo začelo v prvih pomladnih dnevih 2019, za katera je že izbran izvajalec, za čistilno napravo pa je javni razpis za izbiro izvajalca v zaključni fazi. Glede izbora izvajalca bo občinski svet pravočasno obveščen, obstaja pa tudi možnost izvedbe ponovnega razpisa. Prav tako se bodo nadaljevale rekonstrukcije cest v okviru sanacije plazov, sanacija Flisovega in Štefanovega potoka, ureditev cestnih povezav na območju Brinjeve gore s fino preplastitvijo, cestnih povezav na območju Jamnice, celostna prometna strategija, ki se v večini financira iz nepovratnih sredstev, projekti Geo park Karavanke, Nature game, igralni prostor Peca in Nag kult, ter številne manjše investicije, kot je rekonstrukcija ceste Zagrad.

Župan poda točko v razpravo.

V razpravi je sodeloval Zdravko Fajmut.

V času glasovanja je bilo v dvorani 17 svetnikov.

S 17 glasovi za in 0 proti, je bil sprejet

**SKLEP 2/2:**

**Občinski svet Občine Prevalje sprejme sklep, da se o Predlogu proračuna Občine Prevalje za leto 2019 opravi javna razprava.**

Župan svetnike obvesti, da je sprejel Sklep o začasnem financiranju Občine Prevalje v obdobju januar – marec 2019, ki se bo izvajal dokler ne bo sprejet proračun.

***K tč. 5***

**Predlogi Komisije za mandatna vprašanja, volitve in imenovanja**

**a) Imenovanje članov Nadzornega odbora Občine Prevalje**

Predsednik komisije, Rafael Škufca, pove, da je komisija na svoji redni seji 14. decembra 2018 obravnavala predloge kandidatov za člane Nadzornega odbora. S 4 glasovi za in 1 proti je bil sprejet sklep, s katerim se predlagana imenovanje nadzornega odbora v naslednji sestavi:

1. Jure PENEC Lista za ljudi,

2. Kristijan MEŠKO SDS - Slovenska demokratska stranka,

3. Tanja KLEMENC SEKUTI DeSUS-Demokratična stranka upokojencev Slovenije,

4. Andreja NOVAK Nestrankarska lista za občino Prevalje,

5. Igor MAKIČ SD - Socialni demokrati.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov, glasovalo je 16 svetnikov.

S 14 glasovi za in 2 proti je bil sprejet

**SKLEP 2/3:**

**Občinski svet Občine Prevalje imenuje za člane NADZORNEGA ODBORA OBČINE PREVALJE:**

**1. Jure PENEC Lista za ljudi,**

**2. Kristijan MEŠKO SDS - Slovenska demokratska stranka,**

**3. Tanja KLEMENC SEKUTI DeSUS-Demokratična stranka upokojencev Slovenije,**

**4. Andreja NOVAK Nestrankarska lista za občino Prevalje,**

**5. Igor MAKIČ SD - Socialni demokrati.**

**b) Imenovanje članov stalnih delovnih teles občinskega sveta**

Predsednik komisije, Rafael Škufca, pove, da je komisija na svoji redni seji 14. decembra 2018 obravnavala predloge kandidatov za člane stalnih delovnih teles občinskega sveta, in sprejela sklep s katerim se predlagana imenovanje članov stalnih delovnih teles občinskega sveta v naslednji sestavi:

Občinski svet Občine Prevalje imenuje za člane KOMISIJE ZA STATUT IN PRAVNA VPRAŠANJA:

1. Aleksander RISTIČ, predsednik SD - Socialni demokrati,

2. Zdravko FAJMUT, član DeSUS-Demokratična stranka upokojencev Slovenije,

3. David KAVTIČNIK, član Združeni,

4. Ivan BACKOVIĆ, član SMC - Stranka Modernega Centra,

5. Bernard PAČNIK, član Lista za ljudi.

Občinski svet Občine Prevalje imenuje za člane ODBORA ZA KOMUNALNE ZADEVE IN VARSTVO OKOLJA:

1. Andrej STERMEC, predsednik Lista za ljudi,

2. Bogdan PUPAVAC, član Nestrankarska lista za Občino Prevalje,

3. Urban ŠUMAH, član Nestrankarska lista upokojencev – za dostojno življenje vseh,

4. Štefan PERŠAK, član Združeni,

5. Damijan NAVERŠNIK, član Lista za ljudi,

6. Bernard PAČNIK, član Lista za ljudi,

7. Ivan BACKOVIĆ, član SMC - Stranka Modernega Centra.

Občinski svet Občine Prevalje imenuje za člane ODBORA ZA PRORAČUN IN FINANCE:

1. Stašo LODRANT, predsednik SDS - Slovenska demokratska stranka,

2. Tatjana LADINEK, članica SDS - Slovenska demokratska stranka,

3. Aleksandra Saša HORVAT, članica Nestrankarska lista za občino Prevalje,

4. Zdravko FAJMUT, član DeSUS - Demokratična stranka upokojencev Slovenije,

5. Maks PUČELJ, član Nestrankarska lista upokojencev – za dostojno življenje vseh,

6. Andrej STERMEC, član Lista za ljudi,

7. dr. Karla ODER, članica SMC - Stranka Modernega centra.

Občinski svet Občine Prevalje imenuje za člane ODBORA ZA DRUŽBENE DEJAVNOSTI:

1. Aleksandra Saša HORVAT, predsednica Nestrankarska lista za občino Prevalje,

2. Zdenko HOJNIK, član SD - Socialni demokrati,

3. Tatjana LADINEK, članica SDS - Slovenska demokratska stranka,

4. Hedvika GORENŠEK, članica Združeni,

5. Maja PUČELJ, članica Nestrankarska lista upokojencev – za dostojno življenje vseh,

6. Rafael ŠKUFCA, član Lista za ljudi,

7. Marija ŠUŠEL, članica Lista za ljudi.

Občinski svet Občine Prevalje imenuje za člane ODBORA ZA GOSPODARSKE DEJAVNOSTI:

1. Martina RIBIČ, predsednica Lista za ljudi,

2. Mateja PIPUŠ, članica Nestrankarska lista za občino Prevalje,

3. Maks PUČELJ, član Nestrankarska lista upokojencev – za dostojno življenje vseh,

4. Ožbej PORI, član Združeni,

5. David KAVTIČNIK, član Združeni,

6. Marija ŠUŠEL, članica Lista za ljudi,

7. Marjan GLINIK, član SDS - Slovenska demokratska stranka.

Župan poda točko v razpravo.

V razpravi so sodelovali Bernard Pačnik, Rafael Škufca, Aleksandra Saša Horvat, Andrej Stermec, mag. Martina Ribič, Zdravko Fajmut, Marija Šušel in Stašo Lodrant.

V času glasovanja je bilo v dvorani 17 svetnikov, glasovalo je 16 svetnikov.

S 14 glasovi za in 2 proti so bili sprejeti naslednji sklepi

**SKLEP 2/4:**

**Občinski svet Občine Prevalje imenuje za člane ODBORA ZA DRUŽBENE DEJAVNOSTI:**

**1. Aleksandra Saša HORVAT, predsednica Nestrankarska lista za občino Prevalje,**

**2. Zdenko HOJNIK, član SD - Socialni demokrati,**

**3. Tatjana LADINEK, članica SDS - Slovenska demokratska stranka,**

**4. Hedvika GORENŠEK, članica Združeni,**

**5. Maja PUČELJ, članica Nestrankarska lista upokojencev – za dostojno življenje vseh,**

**6. Rafael ŠKUFCA, član Lista za ljudi,**

**7. Marija ŠUŠEL, članica Lista za ljudi.**

**SKLEP 2/5:**

**Občinski svet Občine Prevalje imenuje za člane ODBORA ZA KOMUNALNE ZADEVE IN VARSTVO OKOLJA:**

**1. Andrej STERMEC, predsednik Lista za ljudi,**

**2. Bogdan PUPAVAC, član Nestrankarska lista za Občino Prevalje,**

**3. Urban ŠUMAH, član Nestrankarska lista upokojencev – za dostojno življenje vseh,**

**4. Štefan PERŠAK, član Združeni,**

**5. Damijan NAVERŠNIK, član Lista za ljudi,**

**6. Bernard PAČNIK, član Lista za ljudi,**

**7. Ivan BACKOVIĆ, član SMC - Stranka Modernega Centra.**

**SKLEP 2/6:**

**Občinski svet Občine Prevalje imenuje za člane ODBORA ZA PRORAČUN IN FINANCE:**

**1. Stašo LODRANT, predsednik SDS - Slovenska demokratska stranka,**

**2. Tatjana LADINEK, članica SDS - Slovenska demokratska stranka,**

**3. Aleksandra Saša HORVAT, članica Nestrankarska lista za občino Prevalje,**

**4. Zdravko FAJMUT, član DeSUS - Demokratična stranka upokojencev Slovenije,**

**5. Maks PUČELJ, član Nestrankarska lista upokojencev – za dostojno življenje vseh,**

**6. Andrej STERMEC, član Lista za ljudi,**

**7. dr. Karla ODER, članica SMC - Stranka Modernega centra.**

**SKLEP 2/7:**

**Občinski svet Občine Prevalje imenuje za člane ODBORA ZA DRUŽBENE DEJAVNOSTI:**

**1. Aleksandra Saša HORVAT, predsednica Nestrankarska lista za občino Prevalje,**

**2. Zdenko HOJNIK, član SD - Socialni demokrati,**

**3. Tatjana LADINEK, članica SDS - Slovenska demokratska stranka,**

**4. Hedvika GORENŠEK, članica Združeni,**

**5. Maja PUČELJ, članica Nestrankarska lista upokojencev – za dostojno življenje vseh,**

**6. Rafael ŠKUFCA, član Lista za ljudi,**

**7. Marija ŠUŠEL, članica Lista za ljudi.**

**SKLEP 2/8:**

**Občinski svet Občine Prevalje imenuje za člane ODBORA ZA GOSPODARSKE DEJAVNOSTI:**

**1. Martina RIBIČ, predsednica Lista za ljudi,**

**2. Mateja PIPUŠ, članica Nestrankarska lista za občino Prevalje,**

**3. Maks PUČELJ, član Nestrankarska lista upokojencev – za dostojno življenje vseh,**

**4. Ožbej PORI, član Združeni,**

**5. David KAVTIČNIK, član Združeni,**

**6. Marija ŠUŠEL, članica Lista za ljudi,**

**7. Marjan GLINIK, član SDS - Slovenska demokratska stranka.**

***K tč. 6***

**POBUDE IN VPRAŠANJA**

Občinski svetnik Bernard Pačnik je podal naslednjo:

ZAHVALO: 1.) Zahvali se vsem volivcem in volivkam, ki so Listi za ljudi namenili glas na letošnjih lokalnih volitvah.

POBUDO: 2.) Pove, da bi bilo potrebno urediti klop ter nadstrešek oziroma pokriti avtobusno postajališče pri Lesni še pred letošnjo zimo.

Župan pojasni, da je pokritje avtobusnega postajališča že v načrtu in se bo izvedlo takoj, ko bodo razmere to dopuščale.

POBUDO: 3.) Pove, da bi bilo smiselno po zaključku preteklega mandata izdelati neko poročilo, koliko neprofitnih stanovanj je bilo v tem mandatu oddanih, kdaj bo razpis zaključen in kdaj se lahko pričakuje nov razpis za oddajo neprofitnih stanovanj v najem.

Občinski svetnik Rafael Škufca je podal naslednjo:

POBUDO: 1.) Pove, da je bilo veliko pobud občanov po postavitvi ograjenega parka oziroma sprehajališča za pse po vzoru sosednje Občine Ravne na Koroškem. Predlaga, da bi odobri in občinska uprava v bližnji prihodnosti preučili možnosti postavitve takšnega sprehajališča s klopcami in koši, najbolje nekje na zemljišču, ki je v občinski lasti.

Občinski svetnik Štefan Peršak je podal naslednjo:

ZAHVALO: 1.) Zahvali se županu ter občinskim službam za pomoč pri prižigu prazničnih lučk v času veselega decembra na Šentanelu.

POBUDO: 2.) Poda pobudo za dodatno osvetlitev prehodov za pešce skozi Prevalje, saj je promet vedno gostejši, prehodi za pešce pa so še vedno pomanjkljivo označeni in slabo osvetljeni.

POBUDO: 3.) Poda pobudo za organiziranje javnega prevoza starejših in invalidov iz oddaljenih krajev do centra Prevalj, saj sedaj te osebe nekega javnega prevoza nimajo zagotovljenega ali pa je le – ta občasen in težko hodijo po nujno potrebnih osebnih opravkih.

Občinska svetnica Aleksandra Saša Horvat je podala naslednje:

VPRAŠANJE: 1.) V povezavi z izgradnjo tretje razvojne osi, jo zanima ali je z odmikanjem rokov ter izmikanjem DARS-a s pričetkom gradnje, v tem sklopu ogrožena tudi rekonstrukcija ceste Poljana – Holmec, ki je po vsaki zimi v slabšem stanju.

Župan pojasni, da del ceste od Poljane do Holmca ni pod vprašajem in doda, da se bo rekonstrukcija izvedla povsem ločeno, razpis za izvajalca je bil že objavljen, trenutno pa potekajo pogajanja med DRSC-ijem in izvajalcem, ki se je kot edini prijavil na razpis. Predvideno je, da bo preplastitev omenjenega odseka in izgradnja novega križišča na Lokovici stekla spomladi 2019, takoj, ko bodo to omogočale vremenske razmere. Hkrati pa se pripravlja tudi projekt rekonstrukcije ceste na odseku od Spara do Petrola in od Petrola do Poljane v dveh fazah. Ko bo projekt pripravljen, ga bo občina prejela v pregled in bo lahko podala morebitne pripombe in predloge k projektu.

Občinski svetnik Ivan Backović je podal naslednjo:

PODPORO: 1.) Izreče podporo županu pri prizadevanjih za izgradnjo tretje razvojne osi in doda, da bo kot predstavnik stranke SMC, ki je bila celoten pretekli mandat zelo vpeta v ta projekt pomagal po svojih najboljših močeh.

Občinski svetnik Andrej Stermec je podal naslednje:

VPRAŠANJE: 1.) Zanima ga zakaj v proračunu ni več navedene investicije rekonstrukcije ceste proti Alekarju.

Veronika Šart pojasni, da se omenjeni projekt v proračunu ne vodi ločeno kot projekt, ampak se bo izvedel v sklopu projekta sanacije plazov, zato nima svoje proračunske postavke. Župan doda, da projekt ostaja ampak je zaveden pod drugačnim naslovom, prav tako pa je že bil izbran tudi izvajalec, ki bo začel z rekonstrukcijo takoj, ko bodo vremenske razmere to dopuščale.

VPRAŠANJE: 2.) Zanima ga zakaj v družbenem domu letos ni razstave jaslic, čeprav se razstava oglašuje na plakatu v okviru veselega decembra.

Župan pojasni, da so jaslice letos razstavljene v farni cerkvi, na željo KD Mohorjan, in sicer do 31.21.2018, kjer si jih lahko občani tudi ogledajo.

Občinski svetnik Boštjan Gorenšek doda, da se je kraj lokacije razstave jaslic spremenil zaradi kraje figuric v preteklih letih.

Občinski svetnik Aleksander Ristič je podal naslednje:

VPRAŠANJE: 1.) Zanima ga zakaj ni bila realizirana njegova pobuda na prejšnji seji, glede namestitve prometnega ogledala, odpornega na mraz in zmrzal pri viaduktu Pod gonjami. Znova poudari, da je odsek nevaren in je v zimskem času, ko se na ogledalo naredi zmrzal praktično neuporabno.

Tajnik občine Danilo Vute pojasni, da je svet za preventivo in vzgojo v cestnem prometu seznanjen s problematiko in bo podal svoje mnenje glede namestitve prometnega ogledala.

Občinski svetnik Bogdan Pupavac je podal naslednjo:

POBUDO: 1.) Izpostavi problematiko pri odvozu smeti, saj je večina smetarskih zabojnikov postavljenih na pločnikih ali travnikih. Zato predlaga, da se na takšnih mestih uredijo klančine, ki bi bistveno olajšale delo delavcev pri nalaganju teh zabojnikov na tovornjak. Prav tako bi bilo smiselno urediti tlakovano površino oziroma asfaltno površino na lokacijah kjer stojijo zabojniki sedaj postavljeni na travnih površinah.

Občinska svetnica mag. Martina Ribič je podala naslednje:

VPRAŠANJE: V zvezi z dokončanjem del rekonstrukcije ceste od krožišča proti Sparu jo zanima, kdaj se lahko pričakuje odstranitev prometnega znaka pri prvi ulici, ki prepoveduje zavijanje v levo. Prav tako jo v povezavi s prej omenjenim projektom zanima, kdaj se bo uredila trajna ograja oziroma zaščita pri novih stopnicah in dostopu za invalide, saj trenutna začasna lesena ograja ne zadostuje varnostnim pogojem.

Župan pove, da še ni bil izveden tehnični pregled, ki bo izpeljan v januarju 2019, oziroma takoj po novem letu. Občina je vse omenjene pripombe že zapisala in jih posredovala nadzorniku, ki se je s pripombami strinjal. Prav tako pa bodo te pripombe ponovno zapisane ob tehničnem pregledu. Izvajalec bo spomladi 2019 vse to uredil na račun vzdrževalnih stroškov.

Občinski svetnik Boštjan Gorenšek je podal naslednje:

VPRAŠANJE: 1.) V imenu KS Leše sprašuje, ali je prišlo do kakšnega napredka glede ureditve problematike šolskega prevoza leških otrok.

Občinska svetnica Tatjana Ladinek je podala naslednjo:

POBUDO: 1.) Poda pobudo, da se tudi v prostorih družbenega doma obesi obvestilo o prestavitvi razstavljenih jaslic v farno cerkev.

POBUDO 2.) Pridružuje se pobudi za ureditev prevoza za leške otroke in upa, da se bo zadeva čimprej uredila.

***K tč. 7***

**RAZNO**

**a) Vključitev solidarnega poroka v odločbe ter pogodbe za dodelitev neprofitnih stanovanj v najem**

Uvodno obrazložitev poda občinski svetnik Zdravko Fajmut, ki pove, da je Komisija za odpiranje in pregled vlog ter stanovanjskih razmer in oblikovanje liste prosilcev za dodelitev neprofitnih stanovanj v najem obravnavala problematiko neplačevanja stroškov najemnikov neprofitnih stanovanj, kar predstavlja veliko finančno breme za občino. Po vzoru modela Stanovanjskega sklada RS tako predlagajo, da prosilci za neprofitna stanovanja imenujejo poroka za plačilo obveznosti v primeru, da prosilec le – teh sam ne bi poravnaval. V primeru, da prejemnik neprofitnega stanovanja poroka ne dobi oziroma ga ne more dobiti, ostane na listi na tistem mestu kjer je bil, vse dokler poroka ne najde. Doda, da imajo takšno prakso tudi nekatere ostale občine, ki si na ta način zagotovijo finančno varnost in preprečijo zlorabe do katerih prihaja zaradi neplačevanja obveznosti.

Župan poda točko v razpravo.

V razpravi so sodelovali Bernard Pačnik, Zdravko Fajmut, Matej Pečnik, Ivan Backović, Aleksander Ristič in mag. Martina Ribič.

V času glasovanja je bilo v dvorani 17 svetnikov, glasovalo je 16 svetnikov

S 13 glasovi za in 3 proti, je bil sprejet

**SKLEP 2/9:**

**Občinski svet Občine Prevalje se strinja s predlogom Komisije za odpiranje in pregled vlog ter stanovanjskih razmer in oblikovanje liste prosilcev za dodelitev neprofitnih stanovanj v najem, ki predlaga občinski upravi, da se v vse najemne pogodbe, ki se sklepajo za nedoločen čas z najemniki, ki so dodeljeni v neprofitno stanovanje na podlagi javnega razpisa za dodelitev neprofitnih stanovanj v najem, vnese naslednji odstavek:**

**»Najemnik/ca mora ob podpisu najemne pogodbe imenovati določeno osebo, ki bo imela ob podpisu pogodbe sklenjeno delovno razmerje s pogodbo o zaposlitvi za nedoločen čas. Ta oseba bo k najemni pogodbi pristopila kot solidarni porok za vse denarne obveznosti izhajajoče iz najemne pogodbe oziroma za vse obveznosti, ki bodo iz nje nastale v bodoče, kar bo potrdila s svojim podpisom na najemni pogodbi.«.**

**b)**

Občinski svetnik Aleksander Ristič, pove, da jim je bilo onemogočeno nalaganje novih programov na prejete prenosnike in prosi, da se to uredi. Emilija Ivančič pojasni, da bodo kontaktirali računalničarja in našli rešitev, prav tako pa bodo ostalo programsko opremo prejeli v naslednjih dneh.

Občinski svetnik Ivan Backović se zahvali občinski upravi občine, ki je KD Vres pomagalo pri postopkih pridobitve statusa nevladne organizacije.

Na koncu se župan zahvali vsem svetnikom za konstruktivno sejo in njim kot tudi vsem občanom zaželi vesele praznike in veliko zdravja, sreče in veselja v letu 2019.

Seja je bila zaključena ob 18.17 uri.

Zapisal: Župan

Franc BREZNIK dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 2/1 k tč. 3 – Izvršen na seji, zapisnik je odložen v zbirko listin in posredovan v objavo na spletu.

Sklep 2/2 k tč. 4 – Izvršen na seji. Sklep objavljen v Uradnem glasilu slovenskih občin.

Sklep 2/3 k tč. 5 – Delno izvršen.

Sklep 2/4 k tč. 5 – Izvršen.

Sklep 2/5 k tč. 5 – Izvršen.

Sklep 2/6 k tč. 5 – Izvršen.

Sklep 2/7 k tč. 5 – Izvršen.

Sklep 2/8 k tč. 5 – Izvršen.

Sklep 2/9 k tč.7 – Izvršen.